/Забележка: всички подписи са заличени, на основание чл. 2 ЗЗЛД/

 **УТВЪРЖДАВАМ:…………….............................**

**ДЕСИСЛАВА ПОПКОЛЕВА**

**И. Ф. ПРЕДСЕДАТЕЛ**

**НА СОФИЙСКИ ГРАДСКИ СЪД**

**П Р О Т О К О Л**

за разглеждане, оценка и класиране на оферти за възлагане на обществена поръчка за доставка, по реда на чл. 187, ал. 1 от Закона за обществените поръчки с предмет: „Доставка на канцеларски материали и офис консумативи за нуждите на Софийски градски съд”, съставен на основание чл. 192 ЗОП вр. с чл. 97, ал. 4 ППЗОП.

Днес, 20.06.2018 г, в сградата на Софийски градски съд на адрес: гр. София. бул. „Витоша” № 2, ет. 1, кабинет № 72, се проведе открито заседание на Комисия в състав:

Председател: Благовест Димов;

Членове: 1. Зоя Николчова;

2. Захари Чавдаров,

със задача да отвори, разгледа, оцени и класира постъпилите оферти за възлагане на обществена поръчка за доставка, по реда на чл.187, ал.1 от Закона за обществените поръчки с предмет: „Доставка на канцеларски материали и офис консумативи за нуждите на Софийски градски съд“.

Комисията е назначена със Заповед № РД-08-2758 от 15.06.2018 г. на Председателя на СГС, във връзка с негова Заповед № РД-08-2271 от 01.06.2018 г. за откриване на способ за възлагане на упоменатата по-горе обществена поръчка чрез събиране на оферти с обява.

Запознавайки се с документите за възлагане на обществената поръчка, комисията констатира следното:

На 05.06.2018 г. в профила на купувача е публикувана обява с изх. № 487/05.06.2018 г., за събиране на оферти по чл. 187, ал. 1 от ЗОП до 12.06.2018 г., като на същата дата е публикувана и кратка информация за обявата на Портала за обществени поръчки под номер 9076820.

Комисията започна работа след като от служба „Регистратура" при СГС с приемо-предавателен протокол, съдържащ данните по чл. 48, ал. 1 ППЗОП, на председателя на Комисията бяха предадени всички постъпили оферти и след като включените в състава на Комисията лица подписаха декларации по чл. 103, ал. 2 ЗОП, във връзка с чл. 51, ал. 8 и ал. 13 ППЗОП.

Заседанието на комисията бе открито от председателя в 10.00 ч., след като бе установено, че комисията е в пълния си състав и че в рамките на предварително обявения от Възложителя срок за подаване на оферти в служба „Регистратура" на СГС са постъпили четири такива, както следва:

- оферта с вх. № **81770/12.06.2018 г.** от участник **„ТОП ЕЛАНА“ ООД, ЕИК 131555677**;

- оферта с вх. № **81828**/**12.06.2018 г.** от участник **„РОНОС“ ООД, ЕИК 831176328**;

- оферта с вх. № **81895**/**12.06.2018 г.** от участник **КООПЕРАЦИЯ „ПАНДА“, ЕИК 000885099**;

- оферта с вх. № **81985**/**12.06.2018 г.** от участник **„СЕЛЛЕКС“ ООД, ЕИК 831184289**.

**I.** На основание чл. 97, ал. 3 ППЗОП, Комисията пристъпи към отваряне на офертите по реда на тяхното постъпване и обявяване на ценовите предложения, в присъствието представители на участниците: „Ронос“ ООД, Топ Елана“ ООД и Кооперация „Панда“.

След като се убеди, че офертите са постъпили в срок, в запечатана непрозрачна опаковка, с посочени върху нея данни в съответствие с изискванията на възложителя, Комисията пристъпи към отваряне на постъпилите оферти и обявяване на ценовите предложения на участниците, по реда на тяхното постъпване, както следва:

**1.** Участник „ТОП ЕЛАНА“ ООД, ЕИК 131555677 е подал оферта с вх. № 81770/12.06.2018 г., с която кандидатства и за двете обособени позиции. Комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, Комисията установи, че всички документи, посочени в списъка, са налице. Членовете на комисията подписаха техническото предложение и ценовото предложение на участника.

Техническото предложение и ценовото предложение бяха подписани и от един от присъстващите представители на участниците.

В съответствие с чл. 97, ал. 3 от ППЗОП, комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката по обособена позиция № 1: „Доставка на канцеларски материали и офис - консумативи” е **39716,55** лв. (тридесет и девет хиляди седемстотин и шестнадесет лева и петдесет и пет стотинки) без ДДС, съответно 47659,86 лв. (четиридесет и седем хиляди шестстотин петдесет и девет лева и осемдесет и шест стотинки) с ДДС.

Предложена цена от участника за изпълнение на поръчката по обособена позиция № 2: „Доставка на канцеларски материали, включени в списъка на стоките и услугите по чл. 12, ал. 1, т. 1 от ЗОП” е – **13686,50** лв. (тринадесет хиляди шестстотин осемдесет и шест лева и петдесет стотинки) без ДДС, съответно 16423,80 лв. (шестнадесет хиляди четиристотин двадесет и три лева и осемдесет стотинки) с ДДС.

**2.** Участник „РОНОС“ ООД, ЕИК 831176328 е подал оферта с вх. № 81828/12.06.2018 г., с която кандидатства за обособена позиция № 1. Комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, Комисията установи, че всички документи, посочени в списъка, са налице. Членовете на комисията подписаха техническото предложение и ценовото предложение на участника.

Техническото предложение и ценовото предложение бяха подписани и от един от присъстващите представители на участниците.

В съответствие с чл. 97, ал. 3 от ППЗОП, комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката по обособена позиция № 1: „Доставка на канцеларски материали и офис - консумативи” е **38425,50** лв. (тридесет и осем хиляди четиристотин двадесет и пет лева и петдесет стотинки) без ДДС, съответно 46110,60 лв. (четиридесет и шест хиляди сто и десет лева и шестдесет стотинки) с ДДС.

**3.** Участник КООПЕРАЦИЯ „ПАНДА“, ЕИК 000885099 е подал оферта с вх. № 81895/12.06.2018 г., с която кандидатства и за двете обособени позиции. Комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, Комисията установи, че всички документи, посочени в списъка, са налице. Членовете на комисията подписаха техническото предложение и ценовото предложение на участника.

Техническото предложение и ценовото предложение бяха подписани и от един от присъстващите представители на участниците.

В съответствие с чл. 97, ал. 3 от ППЗОП, комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката по обособена позиция № 1: „Доставка на канцеларски материали и офис - консумативи” е **45010,05** лв. (четиридесет и пет хиляди и десет лева и пет стотинки) без ДДС, съответно 54012,06 лв. (петдесет и четири хиляди и дванадесет лева и шест стотинки) с ДДС.

Предложена цена от участника за изпълнение на поръчката по обособена позиция № 2: „Доставка на канцеларски материали, включени в списъка на стоките и услугите по чл. 12, ал. 1, т. 1 от ЗОП” е – **13991,50** лв. (тринадесет хиляди деветстотин деветдесет и един лева и петдесет стотинки) без ДДС, съответно 16789,80 лв. (шестнадесет хиляди седемстотин осемдесет и девет лева и осемдесет стотинки) с ДДС.

**4.** Участник „СЕЛЛЕКС“ ООД, ЕИК 831184289 е подал оферта с вх. № 81985/12.06.2018 г., с която кандидатства за обособена позиция № 1. Комисията констатира, че офертата е подадена в запечатана непрозрачна и с ненарушена цялост опаковка. При извършената проверка на документите за съответствие със списъка, приложен към офертата, Комисията установи, че всички документи, посочени в списъка, са налице. Членовете на комисията подписаха техническото предложение и ценовото предложение на участника.

Техническото предложение и ценовото предложение бяха подписани и от един от присъстващите представители на участниците.

В съответствие с чл. 97, ал. 3 от ППЗОП, комисията обяви ценовото предложение на участника за изпълнение на поръчката, както следва:

Предложена цена от участника за изпълнение на поръчката по обособена позиция № 1: „Доставка на канцеларски материали и офис - консумативи” е **36198,50** лв. (тридесет и шест хиляди сто деветдесет и осем лева и петдесет стотинки) без ДДС, съответно 43438,20 лв. (четиридесет и три хиляди четиристотин тридесет и осем лева и двадесет стотинки) с ДДС.

След обявяване на ценовите предложения на участниците, комисията обяви публичната част от заседанието за приключила. Председателят на комисията обяви, че същата ще продължи своята работа на 20.06.2018 г. в 13:00 часа.

**II.** На 20.06.2018 г. в 13:00 часа, 21.06.2018 г., 22.06.2018 г. и 25.06.2018 г. в закрити заседания комисията продължи работата си по разглеждане и оценка на офертите, съобразно предварително обявените от Възложителя условия, изисквания и критерий за възлагане.

Комисията пристъпи към преглед на приложената документация и представените мостри от участниците по реда на постъпване на офертите им, както следва:

**1.** При извършения преглед на офертата на участник „ТОП ЕЛАНА“ ООД, ЕИК 131555677, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за добро изпълнение, както и удостоверения за качество и други документи по преценка на участника. Участникът е представил и декларация по образец № 15 от документацията на Възложителя, с която декларира наличие на обстоятелствата по чл. 12, ал. 5 и ал. 6 ЗОП, като в същото време е подал оферта за обособена позиция № 2, която е запазена именно за специализирани предприятия или кооперации на хора с увреждания. След извършена справка в регистъра на специализираните предприятия и кооперации на и за хора с увреждания, поддържан от Агенцията за хората с увреждания към Министерство на труда и социалната политика, се установи, че "ТОП ЕЛАНА " ООД е вписано в посочения регистър под рег. № 269 от 12.03.2015 г. Поради изложеното, Комисията единодушно

РЕШИ:

ДОПУСКА до разглеждане техническото предложение и представените от участника мостри.

След извършен преглед на техническото предложение и на представените от участника мостри на канцеларските материали се установи, че техническото предложение и представените от участника мостри съответстват на техническото задание на Възложителя, посочена в документацията за обществената поръчка, като представените мостри, така както са описани от участника, фигурират и в приложения към офертата каталог. Комисията единодушно

РЕШИ:

ДОПУСКА офертата на участника и за двете обособени позиции до оценяване и класиране.

**2.** При извършения преглед на офертата на участник „РОНОС“ ООД, ЕИК 831176328, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за добро изпълнение, както и удостоверения за качество и други документи по преценка на участника. Комисията единодушно

РЕШИ:

ДОПУСКА до разглеждане техническото предложение и представените от участника мостри.

След извършен преглед на техническото предложение и на представените от участника мостри на канцеларските материали се установи, че техническото предложение и представените от участника мостри съответстват на техническото задание на Възложителя, посочена в документацията за обществената поръчка, като представените мостри, така както са описани от участника, фигурират и в приложения към офертата каталог. Комисията единодушно

РЕШИ:

ДОПУСКА офертата на участника до оценяване и класиране.

**3.** При извършения преглед на офертата на участник КООПЕРАЦИЯ „ПАНДА“, ЕИК 000885099, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за добро изпълнение, както и удостоверения за качество и други документи по преценка на участника. Комисията единодушно

РЕШИ:

ДОПУСКА до разглеждане техническото предложение и представените от участника мостри.

След извършен преглед на техническото предложение и на представените от участника мостри на канцеларските материали се установи, че техническото предложение и представените от участника мостри съответстват на техническото задание на Възложителя, посочена в документацията за обществената поръчка, като представените мостри, така както са описани от участника, фигурират и в приложения към офертата каталог. Поради обстоятелството, че за обособена позиция № 2 има допусната оферта, подадена от лице по чл. 12, ал. 1 ЗОП, за което позицията е запазена, а именно: „ТОП ЕЛАНА“ ООД, офертата на КООПЕРАЦИЯ „ПАНДА“ за обособена позиция № 2 не следва да бъде разглеждана, на основание чл. 12, ал. 7 ЗОП вр. чл. 81, ал. 2 ППЗОП. Комисията единодушно

РЕШИ:

ДОПУСКА офертата на участника по обособена позиция № 1 до оценяване и класиране.

НЕ ДОПУСКА офертата на участника по обособена позиция № 2 до оценяване и класиране.

**4.** При извършения преглед на офертата на участник „СЕЛЛЕКС“ ООД, ЕИК 83118428, се установи, че приложените към офертата документи съответстват на посочените в документацията на Възложителя образци, като към офертата са представени необходимия брой референции за добро изпълнение, както и удостоверения за качество и други документи по преценка на участника. Комисията единодушно

РЕШИ:

ДОПУСКА до разглеждане техническото предложение и представените от участника мостри.

След извършен преглед на техническото предложение и на представените от участника мостри на канцеларските материали се установи, че представените от участника мостри не съответстват на техническото задание на Възложителя, посочено в документацията за обществената поръчка. Посочените в техническото задание изисквания към характеристиките на канцеларските материали и задължението към участниците да представят мостри и актуален каталог на предлаганите материали са въведени с цел обезпечаване на безпроблемната трудова дейност на магистратите и служителите, работещи в СГС, поради това неспазването на посочените изисквания и задължения от страна на участниците няма как да изпълни целта, която се преследва с провеждането на настоящия способ за възлагане на обществена поръчка.

По-конкретно несъответствията се изразяват в следното:

Представените от участника мостри на канцеларските материали по обособена позиция № 1, описани в приложения към офертата списък с мостри, не фигурират в представения актуален каталог на участника за 2018 г., поради което е невъзможно да бъде извършена проверка за съответствие на характеристиките на предлаганите от участника мостри на канцеларските материали с изискванията на Възложителя. В голямата си част представените мостри са без означен върху тях производител, докато в представения от участника каталог всички артикули без изключение са с обозначен производител и с посочени характеристики. Предлаганите от участника мостри на универсална хартия за копирни машини, съгласно редове от 1 до 3 от техническото задание на Възложителя по обособена позиция № 1, също не фигурират в каталога на участника. В представения каталог никъде не се открива копирна хартия с производител „Mondi“, модели „IQ economy“ и „IQ premium“, каквито мостри са представени от участника. Предлагане на мостри на канцеларски материали, които не фигурират в представените от участниците каталози обезсмисля изискването на Възложителя за представяне на каталозите.

След извършен преглед на представените от участника мостри Комисията констатира, че не са представени мостри на следните канцеларски материали по обособена позиция № 1: острилка (ред № 9), ластици в плик (ред № 10), професионална телбод машинка (ред № 13), телчета за телбод 24/8 (ред № 15), самозалепващи индекси (ред № 31), 3 вида факс хартия (редове № 32-34), етикети за цени 12x22 (ред № 41) и органайзер (ред 42).

Поради посочените по-горе несъответствия, Комисията единодушно

РЕШИ:

НЕ ДОПУСКА офертата на участника по обособена позиция № 1 до оценяване и класиране.

**III.** Комисията пристъпи към оценяване и класиране на офертите, съобразно заложения от Възложителя критерий за тяхната оценка – „най-ниска цена”.

**За обособена позиция № 1 -** Доставка на канцеларски материали и офис - консумативи”:

**1 място** – оферта на „РОНОС“ ООД, ЕИК 831176328, с предложена цена от **38425,50** лв. (тридесет и осем хиляди четиристотин двадесет и пет лева и петдесет стотинки) без ДДС;

**2 място** – оферта на „ТОП ЕЛАНА“ ООД, ЕИК 131555677, с предложена цена от **39716,55** лв. (тридесет и девет хиляди седемстотин и шестнадесет лева и петдесет и пет стотинки) без ДДС;

**3 място** – оферта на КООПЕРАЦИЯ „ПАНДА“, ЕИК 000885099, с предложена цена от **45010,05** лв. (четиридесет и пет хиляди и десет лева и пет стотинки) без ДДС.

**За обособена позиция № 2 -** „Доставка на канцеларски материали, включени в списъка на стоките и услугите по чл. 12, ал. 1, т. 1 от ЗОП”:

**1 място** – оферта на „ТОП ЕЛАНА“ ООД, ЕИК 131555677, с предложена цена от **13686,50** лв. (тринадесет хиляди шестстотин осемдесет и шест лева и петдесет стотинки) без ДДС;

 Въз основа на така извършеното класиране, Комисията предлага за изпълнители на обществена поръчка с предмет: „Доставка на канцеларски материали и офис консумативи за нуждите на Софийски градски съд” класираните на първо място участници за всяка обособена позиция, а именно:

**„РОНОС“ ООД, ЕИК 831176328, със седалище и адрес на управление: гр. София, бул. „Александър Стамболийски“ № 84, Бизнес център Urban Model, ет. 7, ап. 38-39**, по обособена позиция № 1 - „доставка на канцеларски материали и офис консумативи“;

**„ТОП ЕЛАНА“ ООД, ЕИК 131555677**, **със седалище и адрес на управление: гр. София, ул. „Г. С. Раковски“ № 145А, ет. 3, ап. 14,** по обособена позиция № 2 - „доставка на канцеларски материали и офис консумативи, включени в списъка на стоките и услугите по чл. 12, ал. 1, т. 1 от ЗОП“.

Комисията приключи своята работа в 17:00 ч. на 25.06.2018 г., след което настоящият протокол, бе представен на Възложителя за утвърждаване, съгласно чл. 97, ал. 4 от ППЗОП.

Копие на утвърдения протокол да бъде публикувано в профила на купувача и да бъде изпратено в същия ден на участниците на посочените от тях адреси за контакт.

КОМИСИЯ:

Председател:

…………….

Членове:

1 …………..

2. ………….